**Informácie o spracúvaní osobných údajov**

**Adresát priameho marketingu a účastník podujatia organizovaného spoločnosťou Atos**

Vážená dotknutá osoba,

radi by sme Vás informovali o tom, akým spôsobom a za akým účelom spracúvame, ako prevádzkovateľ, Vaše osobné údaje, a zároveň by sme Vám chceli priblížiť Vaše práva v oblasti ochrany osobných údajov.

S akýmikoľvek otázkami alebo pri uplatňovaní Vašich práv v oblasti ochrany osobných údajov sa prosím obracajte priamo na našu zodpovednú osobu, a to prostredníctvom kontaktov uvedených nižšie.

Našim cieľom je v čo najväčšej miere zabezpečiť ochranu súkromia, dôverných informácií a osobných údajov, ktoré nám boli zverené. V rámci tohto základného záväzku sme sa zaviazali zaistiť zodpovedajúcu ochranu a využívanie osobných údajov.

Bližšie údaje o podmienkach, za ktorých spracúvame Vaše osobné údaje, nájdete v nasledujúcich častiach tohto dokumentu.

[Kto je prevádzkovateľ?](#prve)

[Ako môžete kontaktovať zodpovednú osobu prevádzkovateľa?](#druhe)

[Kto môže byť dotknutou osobou?](#tretie)

[Aký je účel a právny základ spracúvania, doba uchovávania, ako získavame Vaše údaje, čo v prípade ich](#štvrte)

[neposkytnutia a kto je ich príjemcom?](#štvrte)

[Kde Vaše osobné údaje spracúvame?](#piate)

[Aké kategórie osobných údajov spracúvame?](#šieste)

[Ako spracúvame Vaše osobné údaje?](#siedme)

[Aké sú Vaše práva v oblasti ochrany osobných údajov?](#osme)

[V čom spočíva Vaše právo namietať?](#deviate)

[Ako často aktualizujeme túto informáciu?](#desiate)

**Kto je prevádzkovateľ?**

Prevádzkovateľom osobných údajov je v súlade s príslušnou legislatívou v oblasti ochrany osobných údajov spoločnosť Atos IT Solutions and Services s.r.o., so sídlom Pribinova 19, 811 09 Bratislava, IČO: 45 650 276, zapísaná v obchodnom registri Okresného súdu Bratislava I, oddiel: Sro, vložka č.: 66638/B (ďalej len „**Atos**“) vystupujúca v pozícii prevádzkovateľa.

## Ako môžete kontaktovať zodpovednú osobu prevádzkovateľa?

V súvislosti s akoukoľvek otázkou týkajúcou sa spracúvania Vašich osobných údajov prevádzkovateľom a uplatňovania Vašich práv v oblasti ochrany osobných údajov, prosím neváhajte kontaktovať našu zodpovednú osobu, a to prostredníctvom adresy: [[**dpo-slovakia@atos.net**](mailto:dpo-slovakia@atos.net).](mailto:privacy@kpmg.sk) Zodpovednej osobe môžete hlásiť tiež narušenie zabezpečenia ochrany osobných údajov a akékoľvek podozrenie z porušovania práv a povinností v oblasti ochrany osobných údajov.

## Kto môže byť dotknutou osobou?

Dotknutými osobami, ktorých osobné údaje môžeme spracúvať v rámci spracovateľských činností špecifikovaných v tejto informácii, sú najmä nasledovné kategórie osôb:

* Súčasní a bývalí zamestnanci spoločnosti Atos;
* obchodní partneri spoločnosti Atos;
* zamestnanci obchodných partnerov Atos;
* potenciálni klienti alebo zamestnanci potenciálnych klientov.

## Aký je účel a právny základ spracúvania, doba uchovávania, ako získavame Vaše údaje, čo v prípade ich neposkytnutia a kto je ich príjemcom?

Priamy marketing

Vaše osobné údaje spracúvame za účelom priameho marketingu našich vlastných služieb, resp. na propagáciu činnosti a služieb spoločnosti Atos.

Právnym základom uvedených spracovateľských operácií je náš oprávnený záujem, ktorým je propagácia našich činností a služieb.

Osobné údaje získavame:

* priamo od Vás, napríklad z Vašej vizitky, podpisového vzoru, identifikácie v zmluve, či iných dokumentoch, ktoré nám odovzdáte osobne alebo zašlete prostredníctvom emailu alebo iných elektronických foriem komunikácie alebo z údajov, ktoré nám poskytnete pri Vašej účasti na školení organizovanom spoločnosťou Atos; alebo
* z verejne prístupných i neverejných registrov a evidencií, najmä z obchodného registra, web

stránky Vášho zamestnávateľa / pôsobiska; a

* výnimočne aj od tretích osôb, ktoré sú s Vami v zmluvnom, pracovnom alebo obdobnom vzťahu.

Vaše osobné údaje uchovávame po dobu trvania nášho oprávneného záujmu a v súlade s príslušnými právnymi predpismi (najmä zákonom č. 395/2002 Z.z. o archívoch a registratúrach a o doplnení niektorých zákonov v znení neskorších predpisov) a našim registratúrnym plánom. Doba uchovávania Vašich osobných údajov je 5 rokov. Vaše údaje nebudeme uchovávať dlhšie, ako je to potrebné.

Dotknutá osoba nie je povinná poskytnúť osobné údaje prevádzkovateľovi. Následkom ich neposkytnutia je ale nemožnosť zaradiť dotknutú osobu do zoznam adresátov našich marketingových aktivít (ako napríklad zasielanie nasledovnej komunikácie: newsletter, pozvánky na podujatia organizované Atos).

Prevádzkovateľ nepoveril spracúvaním osobných údajov žiadnych sprostredkovateľov. Prevádzkovateľ neposkytuje osobné údaje žiadnym ďalším príjemcom, ak v konkrétnom prípade nie je uvedené inak.

Podujatia organizované spoločnosťou Atos

Vaše osobné údaje spracúvame za účelom organizácie a uskutočnenia podujatia organizovaného spoločnosťou Atos a registrácie a informovania účastníkov a verejnosti o plánovanom podujatí.

Právnym základom uvedených spracovateľských operácií je:

a) náš oprávnený záujem, ktorým je propagácia našich činností a služieb, značky Atos, budovanie a rozvoj vzťahov s dotknutými osobami; alebo

b) v odôvodnených prípadoch dobrovoľný súhlas dotknutej osoby.

Osobné údaje získavame:

* priamo od Vás, napríklad z Vašej vizitky, podpisového vzoru, identifikácie v zmluve, či iných dokumentoch, ktoré nám odovzdáte osobne alebo zašlete prostredníctvom emailu alebo iných elektronických foriem komunikácie alebo z údajov, ktoré nám poskytnete pri Vašej účasti na školení organizovanom spoločnosťou Atos; alebo
* od tretích osôb, ktoré sú s Vami v zmluvnom, pracovnom alebo obdobnom vzťahu.

Vaše osobné údaje uchovávame po dobu trvania nášho oprávneného záujmu a v súlade s príslušnými právnymi predpismi (najmä zákonom č. 395/2002 Z.z. o archívoch a registratúrach a o doplnení niektorých zákonov v znení neskorších predpisov) a našim registratúrnym plánom. Doba uchovávania Vašich osobných údajov je 1 rok nasledujúci po roku, v ktorom sa podujatie uskutočnilo. Vaše údaje nebudeme uchovávať dlhšie, ako je to potrebné.

Dotknutá osoba nie je povinná poskytnúť osobné údaje prevádzkovateľovi. Následkom ich neposkytnutia je ale nemožnosť zaradiť dotknutú osobu do zoznam adresátov našich marketingových aktivít (ako napríklad zasielanie nasledovnej komunikácie: newsletter, pozvánky na podujatia organizované Atos).

Prevádzkovateľ nepoveril spracúvaním osobných údajov žiadnych sprostredkovateľov. Prevádzkovateľ neposkytuje osobné údaje žiadnym ďalším príjemcom, ak v konkrétnom prípade nie je uvedené inak.

Za predpokladu, že je to nevyhnutné na ochranu záujmov spoločnosti Atos, je spoločnosť Atos oprávnená poskytnúť Vaše osobné údaje v primeranom rozsahu najmä:

* spoločnostiam, kde sa podujatie uskutoční,
* prepravným spoločnostiam.

Pokiaľ Ste nám udelili súhlas so spracúvaním Vašich obrazových a zvukovo-obrazových záznamov vyhotovovaných na nami organizovaných podujatiach, sme oprávnení v rozsahu takto udeleného súhlasu, vhodným spôsobom použiť Vaše osobné údaje za účelom realizácie marketingových aktivít prostredníctvom nami produkovaných informačných materiálov alebo ich zverejnenia (interného/externého) prostredníctvom internetu (Facebook, Linkedin, Youtube) a iných komunikačných kanálov využívaných Spoločnosťou.

**Kde Vaše osobné údaje spracúvame?**

Vaše osobné údaje spracúvame na uvedené účely len v Európskej únii. Prenos osobných údajov do tretej

krajiny alebo medzinárodnej organizácie neuskutočňujeme.

## Aké kategórie osobných údajov spracúvame?

Predmetom nášho spracúvania osobných údajov môžu byť akékoľvek osobné údaje (napr. meno,

priezvisko, emailová adresa, pracovná pozícia, zamestnávateľ, prípadne iné osobné údaje, ktoré vedú k určeniu dotknutej osoby).

Spracúvame však len také osobné údaje, aby sme v adekvátnej miere vedeli napĺňať účel spracúvania. V prípade, ak Vaše osobné údaje spracúvame na základe súhlasu, zoznam, resp. rozsah údajov je presne uvedený priamo v súhlase, a to v miere potrebnej na splnenie účelu, na ktorý sú osobné údaje spracúvané.

Vzhľadom na uvedené tak medzi spracúvané údaje patria predovšetkým kategórie osobných údajov slúžiacich na účel registrácie dotknutých osôb v súvislosti s realizovaním jednotlivých aktivít spoločnosti Atos, ako je organizácia workshopov, konferencií alebo iných podujatí.

## Ako spracúvame Vaše osobné údaje?

Spracúvanie Vašich údajov môže byť manuálne, ale aj automatizované, ktoré prebieha v našich informačných systémoch alebo v informačných systémoch našich sprostredkovateľov.

Vaše osobné údaje spracúvame prostredníctvom vybraných zamestnancov Atos. V tejto súvislosti dbáme o to, aby k Vašim osobným údajom mali prístup len poverení a vyškolení zamestnanci, a aby zachovávali mlčanlivosť o všetkých údajoch (osobných či iných), o ktorých sa dozvedeli pri výkone svojej práce.

V rámci spracúvania osobných údajov nedochádza k automatizovanému individuálnemu rozhodovaniu vrátane profilovania.V prípade účelu priameho marketingu môže spracúvanie osobných údajov zahŕňať aj vyhodnocovanie používateľského správania sa dotknutých osôb, na základe získaných informácií o aktivite dotknutej osoby počas realizovaných marketingových kampaní, s cieľom lepšieho pochopenia dotknutej osoby zo strany spoločnosti Atos.

## Aké sú Vaše práva v oblasti ochrany osobných údajov?

V zmysle príslušnej legislatívy **máte právo**:

* **na informácie** ohľadom spracúvania Vašich osobných údajov;
* **na prístup** ku svojim osobným údajom, vrátane práva získať kópiu Vašich údajov, ktoré spracúvame;
* **na opravu** svojich nesprávnych, neúplných alebo neaktuálnych údajov. Ak je správnosť Vašich údajov sporná, môžete požiadať o obmedzenie ich spracúvania po dobu, kedy budeme ich správnosť overovať;
* **na obmedzenie spracúvania** údajov za stanovených podmienok, pri ktorom údaje budeme

uchovávať, ale nebudeme ich inak používať;

* **na prenos** svojich osobných údajov, ktoré ste poskytli spoločnoti Atos, inému subjektu v elektronickej forme v štruktúrovanom formáte;
* **na vymazanie** svojich osobných údajov, avšak len v prípadoch stanovených legislatívou v oblasti ochrany osobných údajov, a to napríklad ak:
  + Vaše údaje už pre nás nie sú potrebné na účely, na ktoré sa získavali alebo inak spracúvali;
  + namietate spracúvanie Vašich osobných údajov na základe oprávneného záujmu a nepreukážeme nevyhnutné oprávnené dôvody na spracúvanie, ktoré prevažujú nad Vašimi záujmami, základnými právami a slobodami;
* ak ste udelili súhlas so spracúvaním Vašich osobných údajov, môžete tento súhlas kedykoľvek odvolať a to prostredníctvom zaslania e-mailu na [dpo-slovakia@atos.net](mailto:dpo-slovakia@atos.net), odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním;
* kedykoľvek **kontaktovať** našu zodpovednú osobu, prostredníctvom kontaktov uvedených v tejto informácii o spracúvaní osobných údajov. Zodpovednú osobu môžete kontaktovať tiež v prípade, ak si myslíte, že sme porušili Vaše práva vyplývajúce z právnych predpisov na ochranu osobných údajov;
* ak sa domnievate, že došlo v súvislosti so spracúvaním údajov k porušeniu Vašich práv alebo ste boli priamo dotknutý na svojich právach v oblasti ochrany osobných údajov, máte **právo obrátiť sa na príslušný dozorný orgán** (Úrad na ochranu osobných údajov Slovenskej republiky, adresa Hraničná 4826/12, 820 07 Bratislava – Ružinov, tel. číslo: +421 /2/ 3231 3214; mail: [statny.dozor@pdp.gov.sk,](mailto:statny.dozor@pdp.gov.sk)<https://dataprotection.gov.sk/uoou/>) alebo príslušný súd.

## V čom spočíva Vaše právo namietať?

Máte právo kedykoľvek namietať proti spracúvaniu Vašich osobných údajov, ktoré je vykonávané na základe nášho oprávneného záujmu. Námietku môžete vzniesť prostredníctvom našej zodpovednej osoby, osobne alebo s využitím iných kontaktných údajov prevádzkovateľa.

V prípade, ak zistíme, že náš oprávnený záujem preváži nad Vašimi záujmami alebo základnými právami a slobodami, môžeme v spracúvaní Vašich osobných údajov pokračovať. Ak bude Vaša námietka opodstatnená, nebudeme ďalej Vaše osobné údaje za daným účelom spracúvať.

## Ako často aktualizujeme túto informáciu?

Túto informáciu o spracúvaní osobných údajov priebežne kontrolujeme a môžeme ju príležitostne meniť (najmä s cieľom dodržať súlad s právnymi predpismi a postupmi ochrany osobných údajov). Aktualizovaná verzia bude k dispozícii na našom webovom sídle.